Publication: Magyar Közlöny
Issue: MK-1998-109 (Year: 1998, Number: 109)
Era: 1990-2004
Section: december 16-án aláírt Európai Megállapodás kihirdetéséről szóló 1994. évi I. törvény 4. §-ának c) pontjában kapott
Paragraph Index: 49

6. Magyarország hozzájárulásának kezelésére a Közösség általános költségvetésére vonatkozó pénzügyi szabályok érvényesek. A Bizottság jelen határozat hatálybalépésekor és azt követően minden év elején felhívást intéz Magyarországhoz a jelen határozat szerint rá eső pénzügyi befizetés teljesítésére. A hozzájárulás összegét ECU-ben határozzák meg, és a Bizottság ECU-ben vezetett bankszámlájára kell átutalni. Magyarország a jelen határozat szerinti éves költségvetési hozzájárulását a befizetési felszólításnak megfelelően, de legkésőbb a felhívás megküldését követő három hónapon belül teljesíti. A hozzájárulás késedelmes teljesítése esetén a késedelem időpontjától kamatfizetési kötelezettség terheli Magyarországot a fennmaradó összegre. A kamat mértéke az Európai Pénzügyi Együttműködési Alap által ECU-ben végrehajtott műveletek esetén a késedelem hónapjában érvényes kamatláb 1,5%ponttal emelt értéke.

Source: https://magyarkozlony.hu/hivatalos-lapok/cd4509edbb9bb86b2ac549924c3e580c40601da0/dokumentumok/536bad5a0f88c81e19285f411a89fa93f414c0ea/letoltes